Diari Oficial de la Generalitat Valenciana


Sumari del DOGV 771, del 25-02-1988 (1988/810639)

ORDRE de 8 de febrer de 1988, de la Conselleria d'Agricultura i Pesca, per la qual es fixen les ajudes relatives al sector pesquer afectat per les inundacions sofertes durant la tardor del 1987.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/08/(2)/dof/vci/html**

### Dades del document

Número de DOGV
:   771

Data del DOGV
:   25-02-1988

Secció del DOGV
:   DISPOSICIONS GENERALS

Número del document
:   1988/810639


Data del document
:   08-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 8 de febrer de 1988, de la Conselleria d'Agricultura i Pesca, per la qual es fixen les ajudes relatives al sector pesquer afectat per les inundacions sofertes durant la tardor del 1987.  
Article primer  
Aquesta disposició regula el règim de les subvencions que la Conselleria d'agricultura i Pesca atorgarà al sector de la pesca i de l'aqüicultura per tal de pal·liar les conseqüències desfavorables, tant Socials com materials, que van ocosionar les inundacions que afectaren la Comunitat Valenciana durant la tardor de 1987.  
Article segon  
Les ajudes es destinaran a algunes de les finalitats següents:  
1. Amb una subvenció de fins el 50%.  
a) La construcció de vaixells pesquers, inclosa l'adquisició de les baixes corresponents, i la compra de vaixells pesquers preexistents que servesquen per a reposar els vaixells perduts totalment.  
b) La reparació de danys causats a vaixells pesquers.  
c) La reparació de danys a instal·lacions pesqueres.  
d) Obres de reposició a instal·lacions d'aqüicultura.  
2. Amb una subvenció de fins el 30%:  
a) L'adquisició de d'ormeigs pesquers per pèrdua dels anteriors.  
b) La indemnització dels danys per pèrdua d'espècies cultivades o per a l'adquisició d'alevins per reposar individus perduts amb motiu de les inundacions.  
Article tercer  
Podran ser beneficiaris d'aquestes ajudes, les persones físiques o jurídiques dedicades a la pesca i a l'aqüicultura que hagen sofert danys amb motiu de les inundacions de la tardor passada i que les sol·liciten dins els terminis establerts.  
Article quart  
La documentació es presentarà a les Direccions Territorials de la Conselleria d'agricultura i Pesca, abans del 15 d'abril de 1988.  
Article cinquè  
La sol·licitud i la documentació annexa, que hauran de presentar les persones interessades, és la que determina el model annex d'aquesta Ordre.  
Article sisè  
Les obres, instal·lacions i adquisicions es realitzaran abans del 30 de setembre de 1988. Si per causes justificades, no es compleix el susdit termini es podrà sol·licitar la pròrroga corresponent.  
Després de finalitzar la realització del projecte o de la inversió, la persona interessada haurà de presentar els documents que acrediten l'execució de la inversió.  
Article setè  
Els serveis Tècnics de la Conselleria d'agricultura i Pesca, d'acord amb les instruccions cursades per la Direcció General de Desenvolupament Agrari, realitzaran les valoracions corresponents de la inversió en qüestió.  
L'aprovació del pressupost definitiu i la notificació a la persona interessada, la realitzarà la Direcció General esmentada.  
Els susdits serveis Tècnics supervisaran certificaran, si s'escau, la realització de les inversions, com a tràmit previ al pagament de la subvenció.  
DISPOSICIONS FINALS  
Primera  
Queda facultada la Direcció General de Desenvolupament Agrari per dictar les disposicions necessàries per a l'aplicació d'aquesta Ordre.  
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 8 de febrer de 1988.  
El Conseller d'agricultura i Pesca,   
LLUIS FONT DE MORA MONTESINOS  
SOL·LICITUD D'AJUDA ECONÒMICA  
Danys inundacions en pesca i agricultura.  
(Ordre de la Conselleria d'Agricultura i Pesca, de 8 de febrer de 1988, DOGV núm. ,  
de d de 1988).  
PERSONA SOL·LICITANT  
Cognoms Nom DNI   
domicili c/ població codi postal   
en nom i representació (propi o de qui represente)   
Compte i entitat bancària   
DECLARA: Que ha sofert danys per valor d' PTA causats per les inundacions  
de la tardor passada, a la zona d' ,consistents en   
SOL·LICITA: Ajuda econòmica, per a  
 FINALITAT T. MUNICIPAL PRESSUPOST  
   
   
   
   
DOCUMENTACIÓ QUE S'HI ADJUNTA:  
- Memòria valorada dels danys i de la finalitat sol·licitada.  
- Compliment fiscal i amb la Seguretat Social.  
- Declaració fiscal i de la Seguretat Social.  
- Altra (especifiqueu-la):  
 A de de 1988  
La persona peticionària  
HBLE. SR. CONSELLER D'AGRICULTURA I PESCA DE LA GENERALITAT VALENCIANA


Còpia Permalink ELI